**सच्चिदानंद राउतराय** एक उड़िया साहित्यकार हैं। इनके द्वारा रचित एक कविता–संग्रह *कविता–1962*  के लिये उन्हें सन् १९६३ में साहित्य अकादमी पुरस्कार (ओड़िया) से सम्मानित किया गया। इन्हें १९८६ में ज्ञानपीठ पुरस्कार से सम्मानित किया गया था। स्वाधीनता-संग्राम सहित अनेक आन्दोलनों में भाग लेने के कारण कई बार जेल-यात्रा। स्नातक करने के उपरान्त बीस वर्ष कोलकाता में नौकरी और फिर कटक-वास।

व्यक्तिगत जीवन
--------------

राउतराय का जन्म 13 मई 1916 को उड़ीसा स्थित खुर्दा पास गुरुगंज में हुआ था। उनकी परवरिश और शिक्षा-दीक्षा तत्कालीन बंगाल (वर्तमान में पश्चिम बंगाल) में हुयी। उन्होने गोलापल्ली के शाही परिवार की तेलुगू राजकुमारी से शादी की। उन्होने अपनी पहली कविता स्कूली छात्र के रूप में लिखी थी। 12 वर्ष की आयु से लेखन में प्रवृत्त सची राउतराय का 1932 में मात्र 16 वर्ष की आयु में पहला कविता संग्रह 'पाथेय' प्रकाशित हुआ। राउतराय की प्रसिद्धि 1939 में प्रकाशित उनकी लंबी कविता "बाजी राउत" के प्रकाशन से हुयी। इस कविता में एक 12 वर्षीय नाविक बालक की शहादत का वर्णन है, जो ब्रिटिश शासन के विरोध में प्रदर्शन के दौरान पुलिस की गोलियों का शिकार हो गया था। यह पुस्तक एक लघु महाकाव्य के रूप में प्रख्यात हुई तथा उड़ीसा के नव युवकों के लिए प्रेरणा का स्रोत बनी। 1942 में हरींद्रनाथ चट्टोपाध्याय ने बाजी राउत तथा कुछ अन्य कविताओं का अंग्रेज़ी में अनुवाद किया, जिससे राउत राय को उड़ीसा से बाहर भी ख्याति मिली। राउत राय को साहित्य के शिखर पर ले जानेवाला एक अन्य कविता संग्रह पल्लीश्री (1942) था, जिसमें उड़ीसा के ग्रामीण जीवन एवं समाज से संबंधित कवितायें हैं।

ग्रामी सादगी और ग्राम्य जीवन के काव्यात्मक आनंद को अभिव्यक्ति देने वाली श्रेष्ठ रचनाओं में आज भी इन कविताओं की गिनती की जाती है। पाण्डुलिपि और अभिजान जैसे अन्य काव्य संग्रहों के प्रकाशन के साथ राउत राय उड़ीसा में आधुनिक और प्रगतिशील रचनाकारों में अग्रणी बन गए।

कार्यक्षेत्र
------------

आधुनिक उड़िया कविता के भगीरथ के रूप में प्रख्यात ये कथा-शिल्पी, नाट्यकार एवं साहित्य-मनीषी की हैसियत से भी भारतीय साहित्यकारों में अग्रगण्य माने जाते हैं। कथा-शिल्पी और साहित्य-चिंतक होने के साथ ही साहित्य के क्षेत्र में इन्होने अनेक नए प्रयोग किए और फ्रायड तथा युंग के मनोविश्लेषण का उड़िया साहित्य-जगत में प्रवेश कराया। 1935 में प्रकाशित उनका उपन्यास 'चित्रग्रीव' अ-उपन्यास का एक उत्कृष्ट उदाहरण है। स्मरणीय है कि विश्वसाहित्य में ऐण्टी नॉवल का आन्दोलन बाद में शुरू हुआ था। जनकवि सची राउतराय ने अपनी कहानियों के लिए भी विषय और पात्र जनजीवन से ही उठाये हैं। उनकी अधिकतर कहानियाँ श्रमिक, कृषक तथा अन्य पिछड़े वर्गो के संघर्षों, अभावों और उत्पीड़नों के बारे में हैं जो समसामयिक जीवन की विद्रूपता और विकृतियों पर तीखा व्यंग्य करती हैं। उनका साहित्य एक क्षयी सामाजिक व्यवस्था के विरूद्ध मानव-अधिकारों का आक्रोशी घोषणा-पत्र है। वह मानव-गरिमा और भय-मुक्ति के मन्त्रदाता हैं। आपकी साहित्य-साधना का कार्यकाल 50 से अधिक वर्षो का है।

उपलब्धि
-------

राउत राय की सर्वाधिक महत्वपूर्ण उपलब्धि यह है कि उन्होने आधुनिक उड़िया कविता को नया मुहावरा तथा नई संवेदना प्रदान की। उनकी कृति पाण्डुलिपि उस नव काव्य की अग्रदूत थी, जिसने उड़िया कविता को काव्य स्वातंत्रय, गद्य काव्य और बोलचाल की भाषा जैसे नए रूप प्रदान किए। इस पुस्तक की विद्वतापूर्ण भूमिका में उन्होने उडिया की नई कविता का महत्वपूर्ण घोषणा पत्र प्रस्तुत किया, जिसमें उन्होने कावयिक रीति के स्थान पर वाक रीति अपनाने की वकालत की है।

नए-नए काव्य रूपों में प्रयोग करने के साथ राउत राय ने अपनी कविता में विषयों की विविधता को भी अपनाया है। प्रारंभिक रचनाओं की रूमानी भावभूमि से निकलकर परवर्ती रचनाओं में उन्होने यथार्थवाद, समाजवाद, यहाँ तक कि मार्कस्वाद को भी स्थान दिया। वास्तव में यह प्रकृति उनकी प्रारम्भिक रचनाओं में भी परिलक्षित होती थी।

कृतियां
-------

18 काव्य-संकलन, 4 कहानी-संग्रह, 1 उपन्यास, 1 काव्य-नाटक, साहित्य-समीक्षा की तीन पुस्तकें तथा साहित्यिक मूल्यों पर एक महत्वपूर्ण अनुसंधान कार्य प्रकाशित।

**काव्य संग्रह**

* पाथेय (1932)
* पूर्णिमा (1933)
* रक्त शिखा (1939)
* बाजी राऊत (132,42)
* अभिजान (1938)
* हांसत (1948)
* एशियार स्वप्न (1969)

**कथा संग्रह**

* मसानीर फूला (1947)
* माटीर ताज (1947)
* छई (1948)

चित्रग्रीवा (1935)

**समालोचना**

* साहित्य विचार और मूल्यबोध (1972)
* आधुनिक साहित्य (1983)

सम्मान
------

* पद्मश्री
* साहित्य अकादमी पुरस्कार
* सोवियत लैंड पुरस्कार
* आन्ध्र विश्वविद्यालय एवं ब्रह्मपुर विश्वविद्यालय द्वारा डॉक्टरेट की मानद उपाधि से सम्मानित।
* अध्यक्ष, उड़िसा साहित्य अकादमी; सदस्य, फिल्म सेन्सर बोर्ड।
* विभिन्न देशों में आयोजित साहित्य-संगोष्ठियों में प्रतिनिधित्व।
* उड़िया कला परिषद का संस्थापन
* वर्ष 1986 के ज्ञानपीठ पुरस्कार से सम्मानित।

सन्दर्भ
-------

1. ↑  "महात्मा गांधी अंतर्राष्ट्रीय हिन्दी विश्वविद्यालय, वर्धा द्वारा संचालित हिन्दी समय में परिचय". मूल से 4 मई 2013 को पुरालेखित. अभिगमन तिथि 30 अगस्त 2013.
2. ↑  "अकादमी पुरस्कार". साहित्य अकादमी. मूल से 15 सितंबर 2016 को पुरालेखित. अभिगमन तिथि 11 सितंबर 2016.
3. ↑  भारत ज्ञानकोश, खंड-5, पृष्ठ संख्या-52, प्रकाशक- पोप्युलर प्रकाशन मुंबई, आई एस बी एन 81-7154-993-4
4. ↑  "वेब पत्रिका अभिव्यक्ति, हमारे लेखक स्तंभ के अंतर्गत सची राउतराय का परिचय". मूल से 27 मई 2013 को पुरालेखित. अभिगमन तिथि 30 अगस्त 2013.

बाहरी कड़ियाँ
-------------

* गद्यकोश में सच्चिदानंद राउतराय की रचना
* ज्ञानपीठ पुरस्कार प्राप्त करने वाले साहित्यकारों की सूची
* ज्ञानपीठ का आधिकारिक जालस्थल

| * दे
* वा
* सं
ज्ञानपीठ पुरस्कार |
| --- |
| १९६५ - १९८० | 
* गोविन्द शंकर कुरुप (१९६५)
* ताराशंकर बंधोपाध्याय (१९६६)
* कुप्पाली वी गौड़ा पुटप्पा, उमाशंकर जोशी (१९६७)
* सुमित्रानंदन पंत (१९६८)
* फ़िराक़ गोरखपुरी (१९६९)
* विश्वनाथ सत्यनारायण (१९७०)
* विष्णु डे (१९७१)
* रामधारी सिंह 'दिनकर' (१९७२)
* दत्तात्रेय रामचंद्र बेन्द्रे, गोपीनाथ मोहंती (१९७३)
* विष्णु सखाराम खांडेकर (१९७४)
* पी॰ वी॰ अकिलानंदम (१९७५)
* आशापूर्णा देवी (१९७६)
* कोटा शिवराम कारन्त (१९७७)
* सच्चिदानंद वात्स्यायन (१९७८)
* वीरेन्द्र कुमार भट्टाचार्य (१९७९)
* एस. के. पोट्टेक्काट (१९८०)

 |
| १९८१ - २००० | 
* अमृता प्रीतम (१९८१)
* महादेवी वर्मा (१९८२)
* मस्ती वेंकटेश अयंगार (१९८३)
* तकाजी शिवशंकरा पिल्लै (१९८४)
* पन्नालाल पटेल (१९८५)
* सच्चिदानंद राउतराय (१९८६)
* विष्णु वामन शिरवाडकर कुसुमाग्रज (१९८७)
* सी॰ नारायण रेड्डी (१९८८)
* कुर्अतुल ऐन हैदर (१९८९)
* विनायक कृष्ण गोकाक (१९९०)
* सुभाष मुखोपाध्याय (१९९१)
* नरेश मेहता (१९९२)
* सीताकांत महापात्र (१९९३)
* उडुपी राजगोपालाचार्य अनंतमूर्ति (१९९४)
* एम॰ टी॰ वासुदेव नायर (१९९५)
* महाश्वेता देवी (१९९६)
* अली सरदार जाफरी (१९९७)
* गिरीश कर्नाड (१९९८)
* गुरदयाल सिंह, निर्मल वर्मा (१९९९)
* इंदिरा रायसम गोस्वामी (२०००)

 |
| २००१ - वर्तमान | 
* राजेन्द्र शाह (२००१)
* दण्डपाणि जयकान्तन (२००२)
* गोविन्द विनायक करंदीकर (२००३)
* रहमान राही (२००४)
* कुँवर नारायण (२००५)
* रवीन्द्र केलकर, सत्यव्रत शास्त्री (२००६)
* ओ॰ ऍन॰ वी॰ कुरुप (२००७)
* अख़लाक़ मुहम्मद ख़ान 'शहरयार' (२००८)
* अमर कान्त, श्रीलाल शुक्ल (२००९)
* चन्द्रशेखर कम्बार (२०१०)
* प्रतिभा राय (२०११)
* रावुरी भारद्वाज (२०१२)
* केदारनाथ सिंह (२०१३)
* भालचंद्र नेमाडे (२०१४)
* रघुवीर चौधरी (२०१५)
* शंख घोष (२०१६)
* कृष्णा सोबती (२०१७)
* अमिताभ घोष (२०१८)

 |